fi fi fi fi sv sv fi en en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi en fi fi de fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en fi fi zh fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv sv fi en en fi fi fi fi en fi sv sv fi en en fi es
Valtion taloushallinnon prosessit - Valtiokonttori
Tätä sisältöä ei ole käännetty valitulle kielelle. Voit siirtyä tästä etusivulle
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Valtion taloushallinnon prosesseja on neljä: suunnitelmista tuloksiin, tarpeesta maksuun (aiemmin käytetty nimitystä hankinnasta maksuun), tilauksesta perintään ja kirjauksesta tilinpäätökseen. Yhteisten prosessien pohjalta kyetään toimimaan valtion virastoissa ja tehtävien vastuunjako on kaikille osapuolille selvä.
Suunnitelmista tuloksiin -prosessi on laaja kokonaisuus joka kattaa viraston (tai laitoksen) johtamisen tueksi tehtävien suunnitelmien tuottamisen sekä niiden raportoinnin kaikilla hallinnontasoilla. Prosessi tukee virastojen ohjausta ja tuottaa yhtenevää tietoa toiminnasta.
Prosessi voidaan jakaa kolmeen pääasialliseen ryhmään:
toiminnan ja talouden suunnittelu,
tuloksellisuuden ja johdon laskentatoimi sekä
Suunnitelmista tuloksiin -prosessin strateginen omistaja on valtiovarainministeriö. Valtiokonttori toimii operatiivisessa vastuussa kehittäen ja tukien prosessin eri osien läpivientiä.
Tuotamme ohjeistusta ja jaamme parhaita käytänteitä suunnitteluun, mittareiden muodostamiseen ja tulosten raportointiin liittyen. Keräämme suunnittelun tuottamat tiedot Valtion tulostietojärjestelmään ja ne ovat kaikkien kansalaisten käytettävissä Tutkihallintoa.fi-palvelussa.
Tavoitteenamme on, että valtionhallinnon ohjaus ja johtaminen perustuu yhtenäiseen ja analysoituun konsernitietoon, ajantasaiseen tilannekuvaan sekä hyvään henkilöjohtamiseen. Tavoitetilassa suunnittelun, ohjauksen ja seurannan prosessit on digitalisoitu siten, että tiedot tallennetaan vain kertaalleen, minkä jälkeen tietoja hyödynnetään tarpeenmukaisesti läpi prosessien sellaisenaan tai rikastamalla tietoa edelleen.
Suunnitelmista tuloksiin -prosessilla on merkittävä liityntäpinta valtionhallinnossa käytettävään ohjausmalliin, tulosohjaukseen. Lisätietoa tulosohjauksesta: https://vm.fi/ohjausjarjestelmat
Toiminnan ja talouden suunnittelu
toiminta- ja taloussuunnittelu (TTS) / strategia-asiakirja
Tuloksellisuuden ja johdon laskentatoimi
Tarpeesta maksuun -prosessilla (aik. käytetty nimitystä Hankinnasta maksuun) tarkoitetaan kokonaisuutta aina hankintojen suunnittelusta yksittäisen ostolaskun maksamiseen. Valtio käyttää hankintoihin vuosittain noin 6 miljardia euroa. Hankinnat täyttävät valtion tarpeita väylähankkeista erilaisiin asiantuntijapalveluihin. Tarpeesta maksuun -prosessin kehittämisessä tavoitteena on varmistaa hankintojen tarkoituksenmukaisuus ja turvata valtion varojen tehokas, valvottu sekä läpinäkyvä käyttäminen.
Tarpeesta maksuun -prosessialue (aik. Hankinnasta maksuun) on linjattu valtion taloushallinnon strategiassa keskeiseksi kehittämiskohteeksi. Yhdenmukaisilla toimintatavoilla ja tietojen käsittelyn automatisoinnilla on tavoitteena vähentää prosessin henkilötyömäärää 30 % vuoteen 2020 mennessä.
Tarpeesta maksuun -prosessikuva muodostuu seuraavista osista:
Hankintatarpeiden kartoittaminen ja yksittäisen hankinnan valmistelu
Tilausehdotuksen laatiminen ja tilaussuunnitelma
Ostolaskujen tarkastus ja esikäsittely, sopimuskohdistus ja tiliöintiviite, ostoreskontran hoito, toimittajarekisterin ylläpito
Tarpeesta maksuun -prosessin automatisointi
Tarpeesta maksuun -prosessin (aik. Hankinnasta maksuun) automatisoinnin keskeisiä kehittämistoimia ovat muun muassa sopimuskohdistuksen, sähköisen tilaustenhallinnan ja robotiikan käyttöönotto ostolaskujen käsittelyssä. Nämä toiminnallisuudet vähentävät käsittelyyn tulevien tositteiden määrää ja automatisoivat aiemmin manuaalisesti tehtyä työtä.
Valtiokonttori seuraa automatisoinnin etenemistä valtionhallinnossa mittareiden avulla kvartaaleittain. Kirjanpitoyksiköiden tulee hyödyntää mittaritietoja mm. arvioidessaan ostolaskujen käsittelyn automaatioastetta suhteessa asetettuihin tavoitteisiin. Lisäksi Valtiokonttori arvioi mittareiden avulla toimenpiteiden tarvetta automatisoinnin vauhdittamiseksi.
Tarpeesta maksuun -prosessin (aik. Hankinnasta maksuun) kehittymistä seurataan mittaritietojen avulla. Mittareita ovat muun muassa:
Käsitellyt menotositteet yhteensä, kpl
Tilauksellisten, sopimuksellisten ja tiliöintiviitteellisten laskujen kpl-määrät ja prosenttiosuudet
Automaattisesti käsiteltyjen laskujen prosenttiosuus
Yhteenveto menojen käsittelyn tapahtumamääristä sekä automaation asteesta:
Vuoden 2019 alusta menojen käsittelyn automaatioastetta kuvaavat tilastot julkaistaan valtionhallinnon sisäisessä työtilassa osoitteessa handi.fi/tiimeri.
Valtion ostolaskujen automaation kehittyminen vuosina 2014-2020
Valtiokonttori osallistuu yhteistyössä Hanselin, Palkeiden, Valtiovarainministeriön ja muiden konsernitoimijoiden kanssa Hankintojen digitalisointi -toteutusohjelmaan, jonka tavoitteena on kehittää valtion hankintatoimea digiperiaatteiden mukaisesti.
Tarpeesta maksuun -prosessin hyvät käytännöt
Tarpeesta maksuun -prosessialueen (aik. Hankinnasta maksuun) hyvät käytännöt -ohjekokonaisuus on tuotettu kirjanpitoyksiköiden käyttöön toimintatapojen kehittämiseksi.
Keskeisiä kehittämiskohteita kirjanpitoyksiköissä ovat:
talouden suunnittelun toimintatapojen kehittäminen,
menojen käsittelyn automatisointi sekä
hankintatoimen ja menojen käsittelyn tehtävien keskittäminen.
Tarpeesta maksuun -prosessin hyvät käytännöt -ohjekokonaisuus on vuonna 2020 jaettu kolmeen erilliseen ohjeeseen:
Tarpeesta sopimukseen hyvät käytännöt (hankinnat)
Huom! Aihealueen osalta 25.03.2019 annettu ohje VK/44/00.01/2015 on vielä voimassa.
Tilaamisen ja sopimuskohdistuksen hyvät käytännöt (tilaaminen)
Menojen käsittelyn hyvät käytännöt (menojen käsittely)
Valtiokonttori päivittää ohjeita kirjanpitoyksiköiltä ja Palkeilta saadun palautteen perusteella.
Tarpeesta maksuun -prosessin kehittämisestä ja automatisoinnista saat lisätietoja osoitteesta hankintatoimi@valtiokonttori.fi.
Tilauksesta perintään -prosessilla tarkoitetaan kokonaisuutta aina tilaamisesta ja perustietojen ylläpidosta yksittäisen myyntilaskun maksamiseen.
Tilauksesta perintään -prosessin kehittämiskohteina ovat muun muassa automaatioasteen nostaminen osaprosesseissa, raportoinnin kehittäminen ja verkkolaskujen määrän kasvattaminen. Verkkolaskujen määrän kasvattamista tukee osaltaan se, että Kiekussa on käytössä kuluttajaverkkolasku- ja suoramaksutoiminnallisuudet.
Nimike- hinnasto ja asiakastietojen ylläpito
Myyntilaskujen suoritusten kirjaaminen myyntireskontraan
Tulojen käsittelyyn liittyvät mittarit koostuvat seuraavista tiedoista:
Maksukehotusten määrä ja prosentti
Viivästyskorkolaskujen määrä ja prosentti
Virheellisten laskutuspyyntöjen määrä ja prosentti
Maksunpalautusten määrä ja prosentti
Viitelistavertailu, automaattisesti kohdistuneet sekä manuaalisesti kohdistetut tapahtumat ja manuaalisesti kohdistettujen prosenttiosuus
Mittarit julkaistaan Excel-muodossa. Mittareiden kohtien 2 – 6 tiedot on kerätty niiden kirjanpitoyksiköiden osalta, jotka käyttävät laskutukseen Kieku-tietojärjestelmää (Kiekuun tallennus, Excel, substanssiliittymä) tai ovat Kiekun reskontra-asiakkaita.
Alla on yhteenveto mittareiden tuloksista:
TIPE-mittareiden tulokset Q1-Q4/2017 (xls) >
Verkkolaskun lähetysprosentin jakautuminen Q1-Q4/2018 >
Yhteenveto TIPE-mittareiden tuloksista vuosilta 2016-2017 >
Tilauksesta perintään -prosessin hyvät käytännöt
Valtion taloushallinnonstrategia 2020 edellyttää, että taloushallinnon prosesseja kehitetään ja työnjakoja selkeytetään.
Valtiokonttori on julkaissut yhteistyössä Valtion talous- ja henkilöstöhallinnon palvelukeskuksen (Palkeet) kanssa ohjeen hyvistä käytännöistä, joita kirjanpitoyksiköiden suositellaan soveltavan toimintatapojen kehittämisessä.
Ohjeessa kuvataan tilauksesta perintään -prosessin osa-alueisiin liittyviä tehtäviä ja sen tavoitteena on tukea kirjanpitoyksiköitä yhtenäistämään toimintatapoja prosessin osa-alueiden sisällä. Ohjeessa on myös selkiytetty Palkeiden ja kirjanpitoyksikön välistä työnjakoa.
Tilauksesta perintään -prosessin hyvät käytännöt ohje >
Tilauksesta perintään -prosessin kehittämisestä ja automatisoinnista saat lisätietoja osoitteesta verkkolaskutus@valtiokonttori.fi.
Ratkaisujen Suomi – Juha Sipilän hallituksen hallitusohjelma
Valtiokonttorin määräykset ja ohjeet (Käsikirjasivustolla)
Kirjauksesta tilinpäätökseen -prosessilla tarkoitetaan kokonaisuutta kirjanpidon seurantakohteiden ylläpidosta tilinpäätökseen.
Kehitämme valtion kirjanpidon prosesseja ja menettelyjä yhteistyössä virastojen ja valtion talous- ja henkilöstöhallinnon palvelukeskuksen kanssa.
Valtiokonttori kehittää ja ylläpitää kirjauksesta tilinpäätökseen -prosessin tehtäviä. Tavoitteena on sujuva, yhtenäinen ja luotettava prosessi, joka huomioi sisäisen valvonnan näkökulmat.
Kirjanpidon tehtävien vastuunjako on kaikille valtionhallinnon kirjanpitoyksiköille ja rahastoille sekä valtion talous- ja henkilöstöhallinnon palvelukeskukselle selkeä. Kehitämme ja ylläpidämme myös kirjanpidon seurantakohteita niin, että ne tukevat päätöksentekijöiden, virastojen, rahastojen sekä Valtion talous- ja henkilöstöhallinnon palvelukeskuksen (Palkeet) taloudellisia tietotarpeita. Tavoite on tuottaa oikeat ja riittävät tiedot valtion toiminnasta.
Tarjotaan päätöksen teon tarpeita tukevaa taloudellista ja olennaista taloustietoa.
Lisäksi tuemme ja neuvomme virastoja ja Valtion talous- ja henkilöstöhallinnon palvelukeskusta valtion kirjanpitoon liittyvissä kysymyksissä. Valtiokonttorin julkaisema Valtion kirjanpidon käsikirja toimii yleisesityksenä valtion kirjanpidosta ja käytännön kirjanpito-ohjeiden kokoelmana. Käsikirja auttaa kirjanpitoa koskevien säädösten ja määräysten hahmottamista ja tukee käytännön kirjanpitotyötä virastossa ja palvelukeskuksessa.
Katso myös: Valtion taloushallinto ja laskentatoimi >
Kirjauksesta tilinpäätökseen -prosessin mittaritiedot
Kirjauksesta tilinpäätökseen -prosessialueen kehittymistä seurataan mittaritietojen avulla. Mittareita varainhoitovuosien 2015–2020 aikana ovat muun muassa:
Valtuustietoihin tilinpäätöksessä tehdyt korjaukset
Tutustu kirjanpidon prosessimittareihin tarkemmin >
Julkaistu 18.2.2019 , Päivitetty 23.6.2021 klo 10:14
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle